Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu smernice Európskeho Parlamentu a Rady, ktorou sa mení a dopĺňa smernica Rady 76/769/EHS, pokiaľ ide o obmedzenia uvádzania na trh určitých meracích prístrojov obsahujúcich ortuť /* KOM/2007/0205 v konečnom znení - COD 2006/0018 */





[pic] | KOMISIA EURÓPSKYCH SPOLOČENSTIEV | Brusel, 20.4.2007 KOM(2007) 205 v konečnom znení 2006/0018 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu smernice Európskeho parlamentu a Rady, ktorou sa mení a dopĺňa smernica Rady 76/769/EHS, pokiaľ ide o obmedzenia uvádzania na trh určitých meracích prístrojov obsahujúcich ortuť 2006/0018 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu návrhu smernice Európskeho parlamentu a Rady, ktorou sa mení a dopĺňa smernica Rady 76/769/EHS, pokiaľ ide o obmedzenia uvádzania na trh určitých meracích prístrojov obsahujúcich ortuť (Text s významom pre EHP) 1. SÚVISLOSTI Dátum doručenia návrhu EP a Rade (dokument KOM(2006) 0069, konečné znenie – 2006/0018 COD): | 21. február 2006 | Dátum predloženia stanoviska Európskeho hospodárskeho a sociálneho výboru: | 13.9.2006 | Dátum predloženia stanoviska Európskeho parlamentu, prvé čítanie: | 14. november 2006 | Dátum politickej dohody (Rada pre konkurencieschopnosť): | 13. december 2006 | Dátum prijatia spoločnej pozície: | 19.4.2007 | 2. CIEĽ NÁVRHU KOMISIE Touto smernicou by sa v záujme ochrany vnútorného trhu a zabezpečenia vysokej úrovne ochrany ľudského zdravia a životného prostredia uložili obmedzenia uvádzania na trh určitých meracích zariadení obsahujúcich ortuť. Súčasný návrh je prvým zo série plánovaných legislatívnych opatrení na implementáciu stratégie Spoločenstva o ortuti prijatej v januári 2005. Obmedzeniami by sa zakázalo uvádzanie na trh ortuťových teplomerov určených na meranie telesnej teploty (na predaj širokej verejnosti a odborným používateľom) a všetkých ostatných prístrojov obsahujúcich ortuť určených na predaj širokej verejnosti. Meracie prístroje v sektore zdravotníctva iné ako teplomery určené na meranie telesnej teploty sú z dôvodu bezpečnosti pacientov vylúčené z uplatňovania tohto zákazu, keďže ešte nie je isté, že existujú spoľahlivé a rovnako účinné alternatívy. Na iné odborné a vedecké účely sa používajú minimálne a z dôvodu proporcionality sa na ne obmedzenia nevzťahujú. 3. PRIPOMIENKY K SPOLOČNEJ POZÍCII 3.1 VšEOBECNÉ PRIPOMIENKY K SPOLOčNEJ POZÍCII Komisia môže podporiť spoločnú pozíciu Rady. Spoločná pozícia je v súlade s kompromisom dosiahnutým na neformálnych diskusiách medzi Radou, spravodajcom Európskeho parlamentu a Komisiou, ktorý však v Európskom parlamente nezískal väčšinovú podporu. Spoločnú pozíciu podporili všetky členské štáty okrem Dánska a Švédska, ktoré vystúpili proti návrhu, pretože nezahŕňa zákaz predaja sfygmomanometrov (tlakomerov) na použitie v sektore zdravotníctva. 3.2 Pozmeňujúce a doplňujúce návrhy Európskeho parlamentu zahrnuté v upravenom návrhu a spoločnej pozícii Spoločná pozícia zahŕňa všetky pozmeňujúce a doplňujúce návrhy Európskeho parlamentu, ktoré by Komisia mohla prijať. Sú to: (i) pozmeňujúce a doplňujúce návrhy 12, 16 a 17, ktoré Komisia prijala v plnom rozsahu, pretože zlepšujú zrozumiteľnosť odôvodnení, (ii) pozmeňujúce a doplňujúce návrhy 18 (záverečná časť) a 15, ktorými sa Komisia vyzýva, aby preskúmala dostupnosť alternatív ortuťových sfygmomanometrov a ostatných meracích prístrojov na priemyselné a odborné použitie s cieľom rozšíriť obmedzenia a (iii) pozmeňujúce a doplňujúce návrhy 13 a 19 (prvá časť), podľa ktorých sa povoľuje ďalšie obchodovanie so „starými“ meracími prístrojmi, ktoré obsahujú ortuť, pretože takéto obchodovanie má obmedzený rozsah a nepredstavuje riziko pre ľudské zdravie a životné prostredie. 3.3 Pozmeňujúce a doplňujúce návrhy Európskeho parlamentu, ktoré neboli zahrnuté do zmeneného a doplneného návrhu ani zapracované do spoločnej pozície Komisia neprijala niekoľko pozmeňujúcich a doplnených návrhov, ktoré neboli zahrnuté do spoločnej pozície. Sú to: (i) pozmeňujúci a doplňujúci návrh 6, pretože neexistuje vedecký dôvod na rozšírenie obmedzení pre prístroje obsahujúce ortuť, ktoré nie sú uvedené v návrhu, (ii) pozmeňujúci a doplňujúci návrh 8, keďže Komisia nemôže prijať zákaz sfygmomanometrov v sektore zdravotníctva, ktoré sú podľa väčšiny expertov v zdravotníctve nevyhnutné na kalibračné účely, ako aj na diagnostikovanie a liečbu osobitných stavov pacientov, (iii) pozmeňujúci a doplňujúci návrh 9, keďže nemení význam pôvodného znenia, ale je menej zrozumiteľný, a (iv) pozmeňujúci a doplňujúci návrh 19 (záverečná časť), keďže Komisia nemôže prijať trvalú výnimku pre barometre určené na predaj širokej verejnosti, pretože za porovnateľnú cenu sú už všeobecne dostupné alternatívy neobsahujúce ortuť. 3.4 Pozícia Komisie k novým ustanoveniam zavedeným Radou Spoločná pozícia obsahuje zmeny pôvodného návrhu, ktoré Komisia môže podporiť. Okrem určitých spresnení v odôvodneniach sa hlavné zmeny týkajú týchto doplnení: (i) trvalá výnimka pre staré meracie prístroje (ii) dočasná výnimka pre predaj barometerov širokej verejnosti s cieľom ich postupného vyradenia do 2 rokov (iii) preskúmanie dostupnosti bezpečnejších alternatív sfygmomanometrov a iných meracích prístrojov zo strany Komisie dva roky po nadobudnutí účinnosti smernice. 3.5 Hlavné problémy pri prijímaní spoločnej pozície Švédsko a Dánsko hlasovali proti spoločnej pozícii, keďže podľa ich názoru v sektore zdravotníctva existujú vhodné alternatívy sfygmomanometrov obsahujúcich ortuť, a tak ich uvádzanie na trh by sa malo zakázať. 4. ZÁVERY KOMISIA PODPORUJE SPOLOčNÚ POZÍCIU. 5. VYJADRENIA KOMISIE Žiadne.